Investigadors de l’UJI conclouen la publicació de les actes medievals del Consell Municipal de Castelló de la Plana 



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2020/2/actes-medievals-castello/&url=/com/investigacio/arxiu/noticies/2020/2/actes-medievals-castello/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2020/2/actes-medievals-castello/&url=/com/investigacio/arxiu/noticies/2020/2/actes-medievals-castello/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2020/2/actes-medievals-castello/&url=/com/investigacio/arxiu/noticies/2020/2/actes-medievals-castello/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2020/2/actes-medievals-castello/&url=/com/investigacio/arxiu/noticies/2020/2/actes-medievals-castello/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Investigadors de l’UJI conclouen la publicació de les actes medievals del Consell Municipal de Castelló de la Plana El grup de recerca Història i Dret Forals Valencians ha presentat els últims dos volums de la col·lecció

19/02/2020 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge actes-medievals-castello V-Baydal\_i\_V-Garcia-Edo\_19DLL28
Diapositiva actual

Recurs d'imatge actes-medievals-castello V-Baydal\_i\_V-Garcia-Edo\_19DLL20

Recurs d'imatge actes-medievals-castello V-Baydal\_i\_V-Garcia-Edo\_19DLL07

* [![ actes-medievals-castello V-Baydal_i_V-Garcia-Edo_19DLL28](/com/investigacio/arxiu/noticies/2020/2/actes-medievals-castello/V-Baydal_i_V-Garcia-Edo_19DLL28.jpg)](#)
* [![ actes-medievals-castello V-Baydal_i_V-Garcia-Edo_19DLL20](/com/investigacio/arxiu/noticies/2020/2/actes-medievals-castello/V-Baydal_i_V-Garcia-Edo_19DLL20.jpg)](#)
* [![ actes-medievals-castello V-Baydal_i_V-Garcia-Edo_19DLL07](/com/investigacio/arxiu/noticies/2020/2/actes-medievals-castello/V-Baydal_i_V-Garcia-Edo_19DLL07.jpg)](#)

Els professors i investigadors del grup de recerca Història i Dret Forals Valencials (Forval) de la Universitat Jaume I (UJI) Vicent Baydal i Vicent Garcia Edo han conclòs la publicació dels primers llibres de consells de Castelló de la Plana conservats de l’edat mitjana amb la presentació dels volums quart i cinquè, corresponents al període comprés entre els anys 1404 i 1417.

Amb aquests dos volums es tanca el projecte coordinat pels professors d’Història Medieval Carles Rabassa, de l’UJI, i Enric Guinot, de la Universitat de València, desenvolupat entre 2017 i 2019, per publicar i fer més accessibles a la comunitat investigadora i a la ciutadania les actes medievals del Consell Municipal de Castelló, els manuscrits de les quals es conserven a l’Arxiu Històric Municipal de la ciutat. En concret, es recullen els manuscrits conservats dels exercicis de 1404-1405, 1405-1406, 1408-1409, 1409-1410, 1411-1412, 1414-1415, 1415-1416 i 1416-1417. Els cinc llibres formen part de la col·lecció «Fonts Històriques Valencianes» de Publicacions de la Universitat de València i recuperen un total de vint llibres d’actes de les sessions celebrades pel consell municipal de Castelló entre 1374 i 1417: «D’aquests 43 anys s’han conservat les actes de vint anualitats, és a dir, gairebé la meitat», apunta Rabassa.

El professor Vicent Baydal argumenta que els llibres dels consells «constitueixen una font de primera magnitud per tal de conèixer la història de la ciutat, perquè s’hi anotaven les actes de les reunions del Consell Municipal, incloent una multitud d’acords de govern presos sobre la gestió de la vila, decisions que afectaven la vida quotidiana dels castellonencs medievals i informacions diverses sobre els esdeveniments de l’època, com ara les guerres, les epidèmies de pesta, els conflictes amb els municipis veïns o les visites de personatges importants com els reis i el papa Luna». D’altra banda, les actes medievals de la ciutat de Castelló de la Plana contenen una part exclusivament destinada a registrar la comptabilitat oficial del Consell en cada anualitat, com a prova i garantia de la bona despesa pública feta pels oficials municipals.

Els llibres de consells, també anomenats «manuals de consells», mostren les actes de les deliberacions celebrades pel Consell Municipal, a més d’altres documents connexos com correspondència rebuda o enviada, albarans de pagaments, etc. En paraules del professor Carles Rabassa, «es tracta d’una documentació del màxim interès per conèixer la vida política local, que aporta una gran riquesa d’informacions. En el cas de la ciutat de Castelló, el seu arxiu municipal conserva els llibres d’actes des de 1374 fins als nostres dies amb poques llacunes».

La transcripció i edició dels llibres de consells de la vila de Castelló, com recorda el professor de l’UJI Carles Rabassa, és fruit d’un conveni de col·laboració entre l’Ajuntament de Castelló i les universitats Jaume I i de València. «L’Ajuntament es feia càrrec del cost d’edició dels llibres, mentre que les entitats acadèmiques havien d’organitzar i coordinar el treball de transcripció i edició dels diferents llibres per part de l’equip investigador, buscar els autors apropiats, establir els criteris d’edició i encarregar-se de la revisió i supervisió del treball realitzat», comenta l’investigador. Per acomplir aquesta tasca es va organitzar un comitè científic format pels professors Enric Guinot, de la Universitat de València, Carles Rabassa, de la Universitat Jaume I, i Elena Sánchez Almela, directora de l’Arxiu Municipal de Castelló. En aquesta obra també han participat altres professors de l’UJI, com ara Ximo Aparici, de Didàctica de la Història.

Vicent Baydal Sala és professor del Departament de Dret Privat de l’UJI i coordinador del grup de recerca Història i Dret Forals Valencians (Forval), al qual pertanyen els professors Vicent Garcia Edo, Carles Rabassa, Joaquim Aparici i Ferran Esquilache. Alhora, és membre de la Comissió Internacional per a la Història de les Institucions Representatives i Parlamentàries. L’any passat va obtenir una de les vuit subvencions a l’excel·lència científica de júnior investigadors atorgades dins del programa per a la promoció de la investigació científica, el desenvolupament tecnològic i la innovació de la Generalitat Valenciana, per tal de transcriure les actes parlamentàries medievals del Regne de València.

Per la seua banda, Vicent Garcia Edo és doctor en Història per la Universitat de València (1990) i doctor en Dret per la Universitat Jaume I de Castelló, així com professor titular d’Història del Dret en aquesta universitat. Durant més de trenta anys s’ha dedicat a l’estudi i edició de textos historicojurídics dels territoris de la Corona d’Aragó, especialment d’època medieval i en relació amb els Furs de València i els Furs d’Aragó. És impulsor de l’Arxiu Virtual Jaume I i autor d’una trentena de llibres i més de seixanta capítols de llibre i articles relacionats amb la història medieval i la història del dret. Actualment treballa en una nova edició cronològica dels Furs de València.

I. Carles Rabassa Vaquer i Elena Sánchez Almela (eds.), *Els llibres de consells de la vila de Castelló. I. (1374-1383)*. València, Universitat de València, 2017 (Fonts Històriques Valencianes, núm. 66). Edició dels llibres de 1374-75, 1378-79, 1380-81 i 1382-83.

II.Enric Guinot Rodríguez i Pau Viciano Navarro (eds.), *Els llibres de consells de la vila de Castelló. III. (1384-1390)*. València, Universitat de València, 2018 (Fonts Històriques Valencianes, núm. 70). Edició dels llibres de 1384-85, 1385-86, 1386-87 i 1389-1390.

III. Germán Navarro Espinach i Joaquín Aparici Martí (eds.), *Els llibres de consells de la vila de Castelló. III. (1391-1404)*. València, Universitat de València, 2018 (Fonts Històriques Valencianes, núm. 71). Edició dels llibres de 1391-92, 1392-93, 1400-01 i 1403-04.

IV. Vicent Royo Pérez i Vicent Garcia Edo (eds.), *Els llibres de consells de la vila de Castelló. IV. (1404-1410)*. València, Universitat de València, 2019 (Fonts Històriques Valencianes, núm. 75). Edició dels llibres de 1404-05, 1405-06, 1408-09 i 1409-10.

V. Vicent Baydal i Lledó Ruiz Domingo (eds.), *Els llibres de consells de la vila de Castelló. V. (1411-1417)*. València, Universitat de València, 2019 (Fonts Històriques Valencianes, núm. 76). Edició dels llibres de 1411-12, 1414-15, 1415-16 i 1416-17.

Enllaç als llibres. Publicacions Universitat de València: <http://www.lallibreria-uv.es/Buscar-%22llibres%20de%20consells%20de%20la%20vila%20de%20castell%c3%b3%22>

Informació proporcionada per:
[Servei de Comunicació i Publicacions](/serveis/scp/)

Qui som?

[Portada](/com/investigacio/cienciauji/)
[UCC+I](/serveis/scp/ucc/)

Difusió investigació

[Blog Ciència TV](/com/investigacio/arxiu/ciencia-uji-tv/)
[Butlletí Ciència UJI](/com/investigacio/arxiu/ciencia-uji/)
[Butlletí Horizon Europe](/com/investigacio/docs/butlleti-horizon-europe/)
[Comboi, un viatge per la ciència](/com/investigacio/docs/podcast-comboi-viatge-per-la-ciencia/)
[Notícies científiques](/com/investigacio/sumari/noticies/ )
[Notícies de fàcil lectura](/com/investigacio/docs/noticies-de-lectura-facil)
[Revista d’actualitat. Investigació](/com/revista/tematica/investiga/)
[Una finestra a la ciència](http://www.radio.uji.es/programa.php?id=46 )

Divulgació científica

[Experimenta UJI](/com/investigacio/docs/experimenta-uji/)
[Innobar, con b de bar (Espaitec)](https://espaitec.uji.es/podcast-innobar-con-b-de-bar/)
[Magacín «Humanes i Socials»](https://humanesisocials.uji.es)
[Projectes H2020](/com/investigacio/docs/butlleti-h2020/)
[Projectes i articles COVID-19](/com/investigacio/docs/estudis-articles-covid-19/)
[Research pitches](/com/investigacio/research-pitches/)
[The Conversation](/com/investigacio/docs/the-conversation/)
[UJI Divulga (Onda Cero)](/com/investigacio/docs/uji-divulga-onda-cero/)
[Vocabulari científic](/com/investigacio/docs/vocabulari-cientific/)

Projectes i estudis

[Projectes i estudis](/serveis/scp/ucc/projectes/)

Recursos d'interés

[Divulgateca](http://www.divulgateca.es)

Xarxes externes

[CRUE](https://www.crue.org/)
[FECYT](https://www.fecyt.es/es/info/que-son)
[RUVID](https://ruvid.org/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00